
Új színházi élet? A hazai színházak marketingtevékenységének hatása a fogyasztói magatartásra a pandémia óta

Dolgozatom fő témája a hazai színházak marketingtevékenységének alakulása és a
fogyasztókra gyakorolt hatása a pandémia óta. Célom a kutatással az volt, hogy a
vírushelyzet óta a teátrumokban bekövetkezett változásokat a nézők szemszögéből is
megismerhessem. Elsődleges kérdésem az hogy milyen hatással voltak a színházak által
közzétett online tartalmak a fogyasztók pandémia utáni viselkedésére és milyen további
lehetőségeket rejt magában az e-színház. Kutatásomhoz online kérdőívet alkalmaztam,
amelyet hazai színházlátogatók körében végeztem, és amelyet végül 256 fő töltött ki. A
kutatás során három hipotézist állítottam fel, amelyeket IBM SPSS szoftver segítségével
igazoltam. A három feltételezés közül kettő esetében szignifikáns kapcsolat észlelhető,
amelyek hozzájárultak a fő kérdésem sikeres megválaszolásához. A felmérés során arra a
következtetésre jutottam, hogy a hazai színházak online tevékenysége valóban befolyásolta
a fogyasztók pandémia utáni viselkedését, viszont az eredmények azt is mutatják, hogy az
e-színházak új iparágként való bevezetésére még nem állunk készen.



